Gerundivu

El gerundivu [hɛɾʊn̪ˈdiβu] (del latín gerundivum [gjɛrʊn̪ˈdiːwʊm]) es una holma nominal el verbu, gastau nangunas luengas.

 El gerundivu en latín 
 Morfologia 
El gerundivu latinu morfologicamenti es un aljetivu verbal (particípiu huturu passivu), con basi el tema presenti, vocal atijanti, sufiju -nd- i telminacionis -us, -a, -um própia los aljetivus tres telminacionis. Una holma comu amandus se compón duna raís am-, vocal atijanti -a-, sufiju -nd- i desinéncia -us el nominativu. Comu aljetivu que es, se declina en tolos casus, enos dos númirus i enos tres génirus, del siguienti mó:

  CASU\GÉNIRUMASCULINU  FEMININU  NEUTRU  s/p  s/p  s/p nominativu amandus/amandīamanda/amandae amandum/amanda acusativu amandum/amandōsamandam/amandās amandum/amanda genitivu  amandī/amandōrumamandae/amandārumamandī/amandōrum dativu  amandō/amandīsamandae/amandīsamandō/amandīs ablativu  amandō/amandīsamandā/amandīsamandō/amandīs

 Sintassi 
En huendu un aljetivu, tien que concordal en géniru, númiru i casu con el nombri que le rigi. Participa ena nombrá “costruición gerundial”, lo mesmu qu’el gerúndiu, con el qual no se tien que conhundil: el gerundivu es un aljetivu verbal que concuerda con el núcliu el sintama, mentris que el gerúndiu es un sustantivu verbal, núcliu sintama i que comu verbu puei lleval comprementus. V. gr.: cupidus pilae emendae “deseosu de que la pelota seya mercá” (costrución gerundial con gerundivu). A la escontra, esta mesma oración con gerúndiu sedria cupidus pilam emendi “deseosu de mercal la pelota”.

 Bibliografia 
 Bassols de Climent, M., Sintaxis latina, Mairil, CSIC, 199210.
 Rubio Fernández, L., González Rolán, T., Nueva gramática latina, Mairil, Coloquio Editorial, 19903.

Categoría:Holmas nominalis el verbu